કેટલી વાર તમે કોઈ બીજાને મદદ કર્યા પહેલાં તેમનાં વિશે મત બાંધી લેતાં હોવ છો? હું એ વાતનો અસ્વીકાર નથી કરતો કે આપણું મગજ મોટાભાગે ધારણાઓ મુજબ આજુબાજુના વાતાવરણનો અર્થ, એક નહીવત જેવા પ્રયત્નથી કાઢી લેતું હોય છે, જેથી કરીને તેને દરેક વસ્તુ મૂળથી સમજવી ન પડે. અને, તમને કોઈપણ પ્રકારનું કર્મ કે દાન કરતાં પહેલાં પરખવાનો (ને કદાચ મત બાંધવાનો પણ) અધિકાર છે. પરંતુ, આવું કરુણા માટે ન કહી શકાય કેમ કે કરુણા તો તમારા હૃદયના સાતમાં પડદેથી જન્મતી હોય છે અને એ લાગણી તમને તે મુજબનું કર્મ કરવાની પ્રેરણા આપતી હોય છે.